| Žaliakalnio viadukas |
| --- |
|  |
| Viadukas po rekonstrukcijos |
| 

Žaliakalnio viadukasŽaliakalnio viadukas

54°54′19″š. pl. 23°54′50″r. ilg.﻿ / ﻿54.90523°š. pl. 23.913954°r. ilg.﻿ / 54.90523; 23.913954﻿ (Žaliakalnio viadukas)Koordinatės: 54°54′19″š. pl. 23°54′50″r. ilg.﻿ / ﻿54.90523°š. pl. 23.913954°r. ilg.﻿ / 54.90523; 23.913954﻿ (Žaliakalnio viadukas) |
|  |
| **Vieta** | Kaunas |
| **Kerta** | P. Kalpoko gatvę |
| **Aukštis** | ~8 m |
| **Pastatytas** | 1958 m. |
| **Konstrukcija** | arkinis |

**Žaliakalnio viadukas** – automobilių transporto viadukas Kaune, stovintis Žaliakalnio rajone, Žemaičių gatvėje, 180 m į šiaurės vakarus nuo Savanorių prospekto (į priešingą pusę nuo Prisikėlimo bažnyčios).

Istorija
--------

Žemaičių gavės viaduką statyti rengtasi tarpukaryje. Žaliakalnio dalyje 4-ajame dešimtmetyje buvo vystomas naujų gatvių tinklas – nutiestos Seinų, Raginės (vėliau P. Kalpoko), Šakių gatvės. Pylimą, kuriuo virš buvusio Raginės upelio slėnio ėjo Žemaičių gatvė, buvo numatyta pakeisti viaduku. Iki Antrojo pasaulinio karo nesuspėta įgyvendinti planuotų darbų, nors dar iki jo apie būsimas statybas tuomet rašė „Lietuvos žinios" („Statys viaduką", 1936-12-15, p. 9), „Darbininkas" („Žemaičių g-vėj statys viaduką", 1939-01-06, p. 3.) ir kt. Šis darbas buvo atidėtas iki 1940 m. vasaros. Pasikeitus politinei situacijai, viadukas galiausiai buvo pastatytas tik pokario metais.

Viadukas virš P. Kalpoko gatvės buvo statomas 1956-1958 m. Tai vienos arkos monolitinio gelžbetonio transporto statinys. Arkos aukštis apie 8 m.

Rekonstrukcija
--------------

Dėl prastos statinio būklės dar 2013 m. savivaldybės Eismo saugumo komisija planavo čia pastatyti kelio ženklą, ribojantį krovininių automobilių eismą. Vėlesniais metais jau buvo svarstomas paties viaduko būties klausimas: tiltą reikėtų nugriauti ar rekonstruoti. Vienoje viaduko pusėje kone per visą aukštį ėjęs didelis įtrūkis kėlė pagrįstą nerimą. Išorėje buvo aiškiai pastebimi kiti įtrūkiai, ištrupėjęs betonas, rūdijanti armatūra. Pasak specialistų, pastačius viaduką nebuvo pasirūpinta tinkamu kritulių ir gruntinio vandens nuvedimu nuo statinio, todėl konstrukcijos nebuvo apsaugotos nuo irimo. Projektuotojų teigimu, dėl konstrukcijose esančių pažeidimų statinys nebegalėjo būti toliau eksploatuojamas.

2020 m. buvo vykdoma viaduko rekonstrukcija. Po rekonstrukcijos važiuojamoji viaduko dalis tapo platesnė – įrengtos dvi 3 m pločio eismo juostos. Viaduko šonuose pėstiesiems įrengti po beveik 2 m pločio siekiantys šalitilčiai.

Viaduko įamžinimas
------------------

1960 m. nutapyta drobė „Žaliakalnio viadukas žiemą". Jį įamžino dailininkas Rimtas Kalpokas, kuris yra tapytojo Petro Kalpoko sūnus. Vyresniojo Kalpoko vardu kaip tik pavadinta po viaduku praeinanti gatvė. Paveiksle matyti sovietinių laikų transporto statinys, stūksantis Prisikėlimo bažnyčios bokšto ir Radijo gamyklos pastatų fone, žvelgiant nuo P. Kalpoko namo šalia tilto Žemaičių g. 74.

Galerija
--------

* Kalpoko g. nuo įkalnės į Žaliakalnio turgųKalpoko g. nuo įkalnės į Žaliakalnio turgų
* Vienas iš įtrūkimųVienas iš įtrūkimų
* Remonto pradžia, 2020 m.Remonto pradžia, 2020 m.
* Išardyta važiuojamoji dalis (Žemaičių g.)Išardyta važiuojamoji dalis (Žemaičių g.)
* Nugriautas 2020-10-12Nugriautas 2020-10-12
* Naujo viaduko statybaNaujo viaduko statyba
* Vaizdas nuo Kalpoko namo: iškilęs biurų pastatas užstojo Prisikėlimo bažnyčiąVaizdas nuo Kalpoko namo: iškilęs biurų pastatas užstojo Prisikėlimo bažnyčią

Šaltiniai
---------

|  |  |
| --- | --- |
|  | **Vikiteka: Žaliakalnio viadukas** – vaizdinė ir garsinė medžiaga  |

1. ↑  Paulius Tautvydas Laurinaitis. Kauno Žaliakalnio vakarinės dalies architektūrinė ir urbanistinė raida tarpukariu (1918–1940 m.)
2. 1 2  Henrikas Kebeikis. Viadukas per P. Kalpoko gatvę Kaune (IMG 20150731 0109–0119, iliustracijos)
3. 1 2  Sprendžiamas Žaliakalnio viaduko likimas *delfi.lt*
4. ↑  Kaune pradedama avarinės būklės Žaliakalnio viaduko rekonstrukcija *15min*
5. ↑  PERSTATYS ŽALIAKALNIO VIADUKĄ: Senojo vietoje iškels platesnį naują *pilotas.lt*
6. 1 2  Kaunas paveiksluose. Rimtas Kalpokas (1908-1990). Kauno viadukas žiemą. 1960 *miestai.net*